TOP-SPRC-ESSO วิ่ง! เล็งค่าการกลั่นพุ่ง หลัง “S-Oil Onsan” ระเบิด ฉุดอุปทานตึงตัวเพิ่ม
กลุ่มโรงกลั่นวิ่ง! รับเหตุเพลิงไหม้โรงกลั่นใหญ่เกาหลีใต้ “S-Oil Onsan” ทำอุปทานตึงตัวเพิ่ม ไม่ระบุว่าหน่วยกลั่นใดที่ได้รับความเสียหายบ้าง รุนแรงเท่าใด และต้องใช้เวลาซ่อมแซมเท่าใด
กลุ่มโรงกลั่นวิ่ง! รับเหตุเพลิงไหม้โรงกลั่นใหญ่เกาหลีใต้ “ S-Oil Onsan” ทำอุปทานตึงตัวเพิ่ม ไม่ระบุว่าหน่วยกลั่นใดที่ได้รับความเสียหายบ้าง รุนแรงเท่าใด และต้องใช้เวลาซ่อมแซมเท่าใด
20 พ.ค. 2565

ผู้สื่อข่าวรายงานว่า วันนี้ (20 พ.ค. 2565) พบว่าราคาหุ้นกลุ่มโรงกลั่นปรับขึ้นรับปัจจัยบวกจากโรงกลั่นเกาหลีใต้ “ S-Oil Onsan” เกิดเพลิงไหม้ โบรกมองอาจทำให้ supply ที่ตึงตัวเพิ่มขึ้น
สำหรับราคาหุ้นของกลุ่มโรงกลั่นที่ปรับตัวขึ้น ณ เวลา 11:02 น. ได้แก่ บริษัท ไทยออยล์ จำกัด (มหาชน) หรือ TOP ราคาหุ้นอยู่ 58.25 บาท บวกไป 1.00 บาท หรือขึ้นไป 1.75% ด้วยมูลค่าการซื้อขาย 112.94 ล้านบาท
บริษัท สตาร์ ปิโตรเลียม รีไฟน์นิ่ง จำกัด (มหาชน)  หรือ  SPRC  ราคาหุ้นอยู่ที่ 11.90 บาท บวกไป 0.20 บาท หรือขึ้นไป 1.71% ด้วยมูลค่าการซื้อขาย 208.23 บาท
บริษัท เอสโซ่ (ประเทศไทย) จำกัด (มหาชน) หรือ ESSO ราคาหุ้นอยู่ที่ 9.65 บาท บวกไป 0.10 บาท หรือขึ้นไป 1.05% ด้วยมูลค่าการซื้อขาย 77.52 บาท
บล.โนมูระ พัฒนสิน ระบุในบทวิเคราะห์ ว่า วานนี้โรงกลั่นของ S-Oil (โรงกลั่นในประเทศเกาหลี) เกิดเหตุเพลิงไหม้ แต่ยังไม่ระบุว่าหน่วยกลั่นใดที่ได้รับความเสียหายบ้าง ความเสียหายรุนแรงเท่าใด และต้องใช้เวลาซ่อมแซมเท่าใด อย่างไรก็ตามมอง Positive ต่อแนวโน้มที่ spread ปิโตรเลียมและปิโตรเคมีอาจปรับตัวขึ้น จาก supply ตึงตัวมากขึ้น เพราะเหตุการณ์ไฟไหม้โรงกลั่น S-Oil
นอกจากนี้ยังประเมินผลกระทบต่อ supply ปิโตรเลียมและปิโตรเคมีทั่วโลกได้จำกัด เนื่องจากยังไม่มีข้อมูลรายละเอียดความเสียหายและการซ่อมแซม แต่เบื้องต้นคาดกลุ่มที่มีแนวโน้มได้ประโยชน์มากสุดจะเป็นกลุ่มโรงกลั่นที่เดิม supply ทั่วโลกตึงตัวอยู่แล้ว รองลงมาเป็นปิโตรเคมีที่อาจได้ประโยชน์ในระยะสั้น เพราะ PX/BZ/PP มี oversupply อยู่ เมื่อ spread ปรับเพิ่มขึ้น
อย่างไรก็ตามคาดว่ากำลังการผลิตส่วนเกินโดยเฉพาะในจีนและมาเลเซียจะเริ่มผลิตมากขึ้น ส่วนฝั่งน้ำมันดิบซึ่งมองเป็นผลเชิงลบ เพราะ demand น้ำมันดิบอาจหายไปจากโรงกลั่น S-Oil โดยหากคิดที่กำลังการกลั่น 669 KBD จะคิดเป็นราว 0.8% ของการใช้น้ำมันดิบทั่วโลก ทั้งนี้ คาดกำลังการผลิตโรงกลั่นของ S-Oil คิดเป็นราว 0.7% ของกำลังการผลิตโรงกลั่นทั่วโลก ส่วน PX/BZ/PP คิดเป็นราว 2.5%/ 0.9%/ 0.4% ของกำลังการผลิตทั่วโลก